Cum bulgarii au reușit aproape să termine autostrada dintre Sofia și granița cu Grecia, cu viaducte și tuneluri spectaculoase, iar pe anumite zone diferențele de nivel sunt foarte mari, solicitând suplimentar motorul, după Sofia spre Ruse mai e o porțiune veche de autostradă și, în rest, șoseaua a fost destul de liberă, când am ajuns în București, consumul mediu a fost de 6.2 l/100 km.  Per total, după 1.650 km, din care circa 300 km în regim semi-urban și pe drumeaguri spre diferite plaje, acoperite cu praf și macadam, unde tracțiunea 4x4 și garda la sol de SUV-uleț și-au arătat utilitatea, consumul afișat a fost de 6.3 l/100 km, cu o medie orară de 56.8 km/h. Singurul reproș pe care am să i-l fac se referă la timoneria greoaie, tipică, de altfel, pentru mai multe modele Opel, și etajării foarte lungi a cutiei, care, în paralel cu lag-ul destul de pronunțat al turbinei, necesită o perioadă de adaptare.